ጨፌ ኦሮሚያ በክልል ደረጃ የቢሮዎችን ቁጥር  ወደ 38 ዝቅ እንዲሉ ወሰነ
ጨፌ ኦሮሚያ በክልል ደረጃ የነበሩ የቢሮ ቁጥሮችን ከ42 ወደ 38 ዝቅ እንዲሉ ወሰኗል፡፡የጨፌ ኦሮሚያ 4ኛ ዓመት 5ኛ የስራ ዘመን 3ኛ አስቸኳይ ጉባኤ በዛሬው እለት መካሄድ ጀምሯል።ጉባዔው በጠዋት ውሎውም የክልሉን  አስፈጻሚ አካላት መልሶ ለማደራጀትና ስልጣንና ሃላፊነታቸውን ለመወሰን በወጣው  ረቂቅ አዋጅ ላይ ተወያይቶ አፅድቋል።ረቂቅ አዋጁ ችግር የሚስተዋልበትን የአስፈጻሚ አካላት አደረጃጀት፣ የሰው ሃይልና በጀት አጠቃቀም ላይ የሚስተዋለውን ክፍተት የሚቀርፍ መሆኑ በጉባዔው ላይ ተጠቅሷል።በቢሮ ደረጃ ተከማችተው የሚገኙ የአስፈጻሚ አካላት አደረጃጀቶች ታች ካለው ማህበረሰብ ጋር ቀርበው እንዲያገለግሉ ከማድረግ አኳያ ትልቅ ሚና ይኖረዋልም ነው የተባለው።ከዚህ በፊት በነበረው አደረጃጀት በክልል ደረጃ 42 የነበሩ ቢሮዎች በዛሬው እለት በፀደቀው አዋጅ መሰረት ወደ 38 ዝቅ እንዲደረጉም ተወስኗል።በአዲሱ አደረጃጀት መሰረትም፦1. የርእሰ መስተዳድር ጽህፈት ቤት2. የእርሻ እና ተፈጥሮ ሀብት ቢሮ3. የከተማ ልማትና ቤቶች ቢሮ4. የፐብሊክ ሰርቪስና የሰው ሀብት ልማት ቢሮ5. የገንዘብና ኢኮኖሚ ትብብር ቢሮ6. የትምህርት ቢሮ7. የጤና ጥበቃ ቢሮ8. የፀጥታ እና አስተዳደር ቢሮ9. የውሃ እና ኢነርጂ ልማት ቢሮ10. የመሬት አስተዳደር እና አጠቃቀም ቢሮ11. የመንግስት ኮሙዩኒኬሽን ጉዳዮች ቢሮ12. የንግድ ቢሮ13. የሴቶች፣ ህፃናትና ወጣቶች ጉዳይ ቢሮ14. የባህልና ቱሪዝም ቢሮ15. የሰራተኛና ማህበራዊ ጉዳይ ቢሮ16. የቴክኒክና ሙያ ትምህርትና ስልጠና ቢሮ17. የኢንተርፕራይዝና ኢንደስትሪ ልማት ቢሮ18. የትራንስፖረት ባለስልጣን19. የመንገዶች ባለስልጣን20. የመንግስት የልማት ድርጅቶች ተቆጣጣሪ ባለስልጣን21. የአካባቢ፣ የደን እና የአየር ንብረት ለውጥ ባለስልጣን22. የኮንስትራክሽን ባለስልጣን23. የማእድን ልማት ባለስልጣን24. የግብርና ግብአቶች ቁጥጥር ባለስልጣን25. የሳይንስ፣ ቴክኖሎጂ እና መገናኛ ባለስልጣን26. የአርብቶ አደር አካባቢዎች ልማት አስተባባሪ ኮሚሽን27. የእቅድና ኢኮኖሚ ልማት ኮሚሽን28. የኢንቨስትመንት ኮሚሽን29. ፖሊስ ኮሚሽን30. የማረሚያ ቤቶች ኮሚሽን31. የአደጋ ስጋት አመራር ኮሚሽን32. ስፖርት ኮሚሽን33. የህብረት ስራዎች ማስፋፊያ ኤጀንሲ34. የእንስሳት ሀብት ልማት ኮሚሽን35. የገበያ ልማት ኮሚሽን36. የግብርና ጥናት ኢንስቲቲዩት37. የከተሞች ፕላን ኢኒስቲቲዩት38. የመንግስት ህንፃዎች አስተዳደር በመሆን በአዲስ መልክ ተደራጅተዋል።